NFC East

National Football Conference – Eastern Division eller NFC East er en av fire divisjoner i National Football Conference (NFC) i National Football League (NFL). Divisjonen har per 2019 fire medlemmer: Dallas Cowboys, New York Giants, Philadelphia Eagles og Washington Commanders.
Divisjonen ble stiftet i 1967 som National Football League Capitol Division og fikk sitt nåværende navn i 1970, etter sammenslåingen av AFL og NFL. NFC East er den eneste divisjonen i ligaen hvor alle fire medlemslagene har vunnet minst én Super Bowl. Med 13 Super Bowl-titler er NFC East den mest vellykkede divisjonen i NFLs Super Bowl-æra. NFC East er nummer to med ni titler.


== Historie ==
Divisjonens originale navn kom fra at den var fokusert rundt USAs hovedstad, Washington D.C. I 1967 og 1969 var lagene i NFL Capitol Division Dallas, Philadelphia, Washington og det nye laget New Orleans Saints, som ble erstattet av New York Giants i 1968-sesongen. Dette var avklart i forkant for å forsikre seg om at alle lagene i NFL fikk muligheten til å besøke New York en gang i løpet av de tre årene. Etter sammenslåingen i 1970, hvor uenigheter førte til loddtrekning, ble det enighet i at New York (samt St. Louis Cardinals) skulle flyttes til NFC East.
NFC har en lang historie med å være geografisk ukorrekt. Etter sammenslåingen av AFL og NFL i 1970 forble Cowboys og St. Louis Cardinals i divisjonen frem til 2002, til tross for at de lå et stykke vest for resten av lagene i conferencen.
I begynnelsen var Cowboys bare øst for to NFC-lag som lå utenfor divisjonen (Rams og 49ers i NFC West), mens Cardinals var øst for ett lag til (Vikings fra NFC Central). Tampa Bay Buccaneers ble med i Central som et nytt lag i 1976; de ligger øst for Dallas og St. Louis. Cardinals flyttet til Phoenix i forkant av 1988-sesongen, men forble i divisjonen, som gjorde at de lå vest for alle andre lag i NFC utenom Rams og 49ers. Rams flyttet fra Los Angeles til St. Louis i 1995 og forble i West, mens Carolina Panthers ble med i West som et nytt lag samme sesong; dette gjorde at Cardinals og Cowboys lå vest for alle andre lag i conferencen utenom 49ers mellom 1995 og 2001.


== Generell informasjon ==
Lagene i NFC East har kombinert vært de mest vellykkede i NFL siden sammenslåingen i 1970 med 21 NFC Championships og 13 Super Bowls, høyere enn noen annen divisjon i NFL. Flere store rivaliseringer kan finnes i divisjonen, som rivaliseringen mellom Cowboys og Eagles og mellom Commanders og Giants. Siden divisjonens lag er i noen av USAs største mediemarkeder (New York #1, Philadelphia #4, Dallas-Fort Worth #5 og Commanders #7) får divisjonen mye dekning i riksdekkende sportsmedier. Tidlig på 90-tallet sikret divisjonen fire Super Bowl på rad, hvor alle kampene var mot Buffalo Bills, da Giants og Commanders vant to Super Bowl, henholdsvis XXV og XXVI; Cowboys vant to ganger etterpå i Super Bowl XXVII og XXVIII. De samme tre lagene vant syv av ti Super Bowls fra 1986-87 til 1995-96 (49ers vant de tre andre i samme perioden). Eagles har den siste Super Bowl-seieren i divisjonen, da de vant 41–33 mot Patriots i Super Bowl LII. NFC East var den første divisjonen etter omorganiseringen i 2002 til å sende tre lag til sluttspillet, da Philadelphia vant divisjonen i 2006 og Dallas og New York tok wildcard-plassene.
Philadelphia Eagles er det eneste laget i NFL som spiller i byen i lagets navn, Philadelphia. De tre andre lagene spiller i forsteder av storbyene de er oppkalt etter. Dallas Cowboys spiller i Arlington, Washington Commanders spiller i Landover og New York Giants spiller i East Rutherford, hvor de deler MetLife Stadium med New York Jets.
NFC East kan også kalles for den mest verdifulle divisjonen i NFL. Alle fire lagene er blant de ti mest verdifulle lagene i NFL (Cowboys #1; Giants #4; Commanders #6; Eagles #10). Den neste divisjonen i verdi er AFC East, som har Buffalo Bills som #29.


== Divisjonslag ==
Mus over år for å se divisjonsmestre.

A  Eastern Conference ble delt inn i Capitol og Century Division. Dallas, Philadelphia og Washington flyttet in. New Orlans ble med i ligaen.
B  Capitol Division byttet til sitt nåværende navn. New Orleans ble flyttet til NFC West. Giants og Cardinals ble med fra Century Division.
C  Selv om Cardinals vant divisjonstittelen vant Cowboys NFC Championship som et wildcard.
D  St. Louis flyttet til Phoenix i 1988 . Laget skiftet navn fra Phoenix Cardinals til Arizona Cardinals i 1994.
E  Arizona flyttet til NFC West da ligaen omorganiserte til 8 divisjoner med fire lag i hver i forkant av 2002-sesongen.
F  Selv om Cowboys vant divisjonstittelen vant Giants Super Bowl som et wildcard.


== Divisjonsmestere ==


=== NFL Capitol Division ===
Der var ett sweep i Capitol Division da Cowboys gikk 6-0 i 1969.


=== NFC East ===
* En spillerstreik i 1982 reduserte antallet kamper i seriespillet til 9. Ligaen brukte derfor en sluttspillturnering for det år. Divisjonsresultatene ble ignorert, Washington gjorde det best av divisjonslagene og vant Super Bowl
++ Redkins i 1987 er det eneste laget med tredje seed i NFC som har vunnet Super Bowl.
^ Dallas Cowboys i 2007 tapte mot divisjonsrivalen med femte see i NFC New York Giants, som vant Super Bowl XLII.
# New York Giants i 2011 er det eneste laget med mindre en 10 seiere som har vunnet Super Bowl (utenom Redskins i 1982), samt det første laget som vant et Super Bowl med fjerde seed i NFC.Alle fire lagene i NFC East har vunnet Super Bowl. Cowboys leder med 5, fulgt av Giants med 4, Washington med 3, og Eagles med 1. I NFLs historie leder Giants med 8 ligatitler, fulgt av Washington og Cowboys med fem hver, og Eagles med fire.
Der har vært tre sweeps i NFC East, Dallas Cowboys i 1998 (8–0), Philadelphia Eagles i 2004 (6–0) og Dakllas Cowboys i 2021 (6–0).


== Wildcards ==
+ En spillerstreik i 1982 reduserte antallet kamper i seriespillet til 9. Ligaen brukte derfor en sluttspillturnering for det år.
** New York Giant i 2007 er det eneste laget i NFC East som har vunnet Super Bowl som et Wild Card-lag, og det første i NFLs historie som har vunnet Super Bowl som femte seed.


== Turer totalt til sluttspillet for lag i divisjonen ==
(NFC East 1967–2019)1Disse resultatene representerer Cardinals' tid i NFC East, da laget flyttet til NFC West etter 2001-sesongen.


== Sesongresultater ==


== Se også ==
Rivaliseringen mellom Cowboys og Giants
Rivaliseringen mellom Cowboys og Eagles
Rivaliseringen mellom Commanders og Cowboys
Rivaliseringen mellom Eagles og Giants
Rivaliseringen mellom Commanders og Eagles
Rivaliseringen mellom Commanders og Giants


== Referanser ==